कायरा रास्ते पर अपनी स्कूटी दौड़ाए जा रही थी , और उसके पीछे जय के आदमी उसकी सेफ्टी को ध्यान में रखकर , उसके पीछे - पीछे चल रहे थे । एक से दो किलोमीटर चलने के बाद कायरा को महसूस हुआ , कि कोई उसका पीछा कर रहा है । उसने तुरंत पीछे मुड़ कर देखा । लेकिन जय के आदमियों ने कायरा की हरकतों को भांप लिया और कायरा के पीछे मुड़कर देखते ही, उन्होंने अपनी कार की स्पीड एक दम मध्यम कर ली, जिससे वो लोग कायरा से काफी दूर हो गए । कायरा ने उन्हें देखा तो , पर उसे उन पर बिल्कुल भी शक नहीं हुआ क्योंकि वो लोग उससे काफी दूरी में थे । जब कायरा को ऐसा कोई नहीं दिखा , जिसपर वह शक कर सके , तो उसने अपनी स्कूटी की स्पीड बढ़ा दी और सामने देखकर ड्राइव करने लगी । कायरा के सामने की तरफ मुड़ते ही जय के आदमियों ने , अपनी कार की स्पीड बढ़ाई और दोबारा कायरा के पीछे चलने लगे। कायरा ने लेफ्ट साइड टर्न लिया और फिर कुछ दूर आगे चलकर राइट साइड में टर्न लिया और उसके बाद उसने दोबारा स्कूटी की स्पीड बढ़ा दी । जय के आदमियों ने भी उसी की तरह टर्न लिए और उसका पीछा करने लगे । कायर को एक बार फिर महसूस हुआ , कि कोई उसका पीछा सच में कर रहा है । लेकिन इस बार कायरा ने पीछे पलटकर नहीं देखा , बल्कि अपनी स्कूटी के आइने को उसने हल्का सा घुमाकर देखा , तो उसे आइने पर वही ब्लैक इनोवा अपने पीछे आती दिखी , जो कुछ देर पहले उसके पीछे मुड़कर देखने पर, उससे बहुत दूर और धीमी गति से चल रही थी । कायरा को ये तो समझ आ गया, कि ये लोग उसका ही पीछा कर रहे हैं, लेकिन उसे वो आदमी राजवीर के आदमी लगे । जब उसने एक बार फिर आइने में उन्हें अपनी ओर आते देखा , तो उसे बेहद गुस्सा आया और उसने खुद से अपनी स्कूटी की स्पीड बढ़ाकर कहा ।
कायरा - अब देखो राजवीर के चमचों , कैसे तुम लोगों को मजा चखाती हूं ......।
इतना कहकर उसने स्कूटी की स्पीड और तेज़ कर दी और पल भर में वो उन आदमियों के देखते - ही - देखते आंखों से ओझल हो गई । जब जय के आदमियों को कायरा सामने नहीं दिखी , तो उन्होंने अपनी कार की स्पीड बढ़ाई और सड़क पर कार दौड़ाने लगें, लेकिन कायर उन्हें कहीं नहीं दिखाई दी । उन दोनों ने एक दूसरे को हैरानी से देखा और सामने सड़क पर देखते हुए एक दूसरे से कहा ।
पहला आदमी - यार , ये मैम कहां चली गई ..???? अभी यहीं तो थी...!!!!
दूसरा आदमी - पता नहीं यार, मैं तो लगातार उन्हें ही देख रहा था, मेरे देखते ही देखते उन्होंने अपनी स्कूटी की स्पीड बढ़ाई और फिर पता नहीं कहां गायब हो गईं । अब हम जय सर और आरव सर को क्या जवाब देंगे , कि हम मैम पर नज़र तक नहीं रख पाए। दोनों ही हम पर बहुत गुस्सा करेंगे ।
पहला आदमी - यार बताना तो पड़ेगा भाई । नहीं बताएंगे तो शायद ज्यादा भड़केंगे , दोनों ही.... । तू कॉल कर और सबसे पहले आरव सर को बता.....।
दूसरा आदमी - ओके.....। ( इतना कह कर उस आदमी ने आरव को कॉल किया , आरव ने तुरंत कॉल रिसीव कर हैलो कहा , तो उस आदमी ने आरव से कहा ) सर हम कायरा 